Document ID: /roh_data/filtered/fineweb-2-filterrobots_roh.jsonl.gz/33913

Ils daners han quests projects survegnì che pon spargnar il bler per ura kilowatt, communitgeschan il biro ProKilowatt dal Uffizi federal d’energia. Surtut è vegni guardà sin projects che han optimà process da frestgentar, ma er illuminaziuns e meglieraments vid l’effizienza da tracziuns electricas, scriva l’uffizi.
En media vegn spargnà 3,3 raps
La contribuziun da promoziun per ura kilowatt è tranter 1,7 raps e 4,3 raps, en media tar 3,3 raps. L’onn passà muntava la media anc tar 3,9 raps.
La concurrenza è vegnida realisada quest onn per la 7avla giada. Per l’onn che vegn pon ils propostas vegnir inoltradas fin l’emprim da favrer 2017. A disposiziun stattan tenor ProKilowatt 45 milliuns francs.
RR novitads 12:00